Starý Most

Tiu ĉi artikolo temas pri parto de urbo Most. Pri ponto en Mostar temas artikolo Stari most.

Starý Most () estas unu el ok partoj de la statuta urbo Most. Kreas ĝin katastraj teritorioj Most I, Konobrže, Kopisty, Pařidla kaj Střimice. Antaŭ la jaro 1982 troviĝis ĉi tie restaĵoj de la malnova urbo (Starý Most), sed pro detruado, kiu komencis en la jaro 1967 pro kaŭzo de supraĵa minado de brunkarbo, la tuta urbo estis preskaŭ tute neniigita kaj konstruita nova. Poste en la loko de la devena Starý Most troviĝis el pli granda parto la eksa minejo Most (de koncerna entrepreno Doly Ležáky Most) kaj ekde la jaro 2012 Lago Most.

Sur la teritorio de Střimice estas lokigita Flughaveno Most.

La supraĵa minejo sur la teritorio de Starý Most estas ekde duono de la jaro 2008 enlasita per akvo el akvokondukila tubaro kondukata de akva rezervujo Nechranice kaj estiĝis tiel Lago Most, kiu servos plejparte al refreŝigejaj celoj.

Laŭlonge laŭ limo de loka parto Starý Most kun partoj Most trafluas rivero Bílina, kies riverfluo en la historiom kondukis ĝuste tra Starý Most, sed pro kaŭzo de la minado estis necese forkonduki ĝian riverfluon laŭlonge laŭ nove estiĝinta Mosta koridoro.

 Loĝantaro 

Memorindaĵoj
La translokigita preĝejo de Ĉielpreno de Virgulino Maria apartenas inter la plej signifaj memorindaĵoj. La ceteraj pli signifaj memorindaĵoj estis egaligitaj kun la tero. Apartenis inter ili ekzemple justica palaco en la unua placo, baroka monaĥejo de minoritanoj kaj preĝejo de sankta Francisko el Asizo en la tn. dua placo, aŭ kapucena monaĥejo kun preĝejo de Ĉielpreno de Virgulino Maria. En la tria placo estis likvidita piarista preĝejo (devene monaĥeja preĝejo de magdalenaninoj). En la antaŭurbo estis detruita romana baroke alikonstruita preĝejo de sankta Venceslao, kiu apartenis al pragaj krucanoj. El pluaj preĝejoj estis neniigita malfrue gotika preĝejo de sankta Anna.

 Rilataj artikoloj 
 Ponto ĉe Remageno (filmo)

Ĉirkaŭaĵo
 Záluží

 Pluaj fotoj 

Referencoj

Eksteraj ligiloj
 FOTO: Unu el la plej belaj urboj traflugis tra fumtubo. 30 jaroj post la falo de lasta domo oni povas kuri ĉi tie

Kategorio:Most
Kategorio:Pereintaj setlejoj en distrikto Most
Kategorio:Pereintaj setlejoj en Mosta baseno